《拟曹植赠白马王彪 其一》
明代·林龙起

原野何萧条，极目长太息。关河阻且长，惨澹皆秋色。

绿树鸣珍禽，双栖戢其翼。奇峰次第收，斜日已西匿。

怀思欲断肠，宁第废寝食。明月照予衿，临风频相忆。

相忆无尽期，顾影颇自疑。大业既未遂，安乐在何时。

□□应有志，日暮不怨迟。地远心则迩，阻隔何须悲。

作者简介：林龙起，揭阳人。明思宗崇祯间诸生。事见杨天培《潮雅拾存》。